**BIOLOGIYA FANIDAN DTS TALABLARI VA O'QUV**[**DASTURLARI**](http://fayllar.org/reja-kirish-1-kartalashtirish-dasturlari.html)

***Xoshimjonova Muxlisaxon Umidjon qizi***

***Zaynobidinov Toshkentboy Muzaffarjon o`g`li***

*Andijon Davlat Pedagogika instituti Tabiiy fanlar fakulteti*

*Biologiya yo`nalishi 3 bosqich 302-gurux talabasi*

***Annotatsiya:*** *Maqolada O`zbekiston Respublikasining “ Ta`lim to`g`risida” gi qonuni. Biologiya ta`lim standartining tarkibiy qismlari va Davlat ta`lim standarti xaqida umumiy tushunchalar hamda o`quv dasturlari tog`risida umumiy tushunchalar aytiladi.*

***Kalit so`zlar:*** *DTS, Kadrlar tayyorlash Milliy dasturi, Umumbiologik tushunchalar, Morfologik tushunchalar, Kasbga yo`naltiruvchi tushunchalar,* [*DNK*](http://fayllar.org/hujayrada-plastik-almashinuv.html)*, RNK sintezi, oqsillar biosintezi, genetik injeneriya va biotexnologiya.*

Mustaqil O`zbekistonning dastlabki “ Ta`lim to`g`risida” gi qonuni 1992 yil 2 iyuldan joriy etilgan bo`lib. U 11 bo`lim 44 moddadan iborat edi.

“Ta`lim to`g`risida”gi qonunga asosan, “ Kadrlar tayyorlash Milliy dasturi to`g`risida”gi qonuni O`zbekiston Respublikasi Oliy Majlisining 1X sessiyasida, 1997 –yil 29 – avgust kuni qabul qilingan. Bu qonun fuqoralarga ta`lim, tarbiya berish, kasb-xunar o`rgatishnnig xuquqiy asoslarini belgilaydi xamda xar kimning bilim olishdan iborat konstitutsiyaviy xuquqini ta`minlashga qaratilgan.

Qonun quyidagi bo`limdan tashkil topgan:

1. Umumiy qoidalar: Muammolar va kadrlar tayyorlash tizimini [tubdan isloh qilish omillari](http://fayllar.org/iii-kadrlar-tizimining-tubdan-isloh-qilish-omillari-1-kadrlar.html)

2. Kadrlar tayyorlash milliy dasturining maqsadi, vazifalari va uni ro`yobga chiqarish bosqichlari

3. Kadrlar tayyorlashning milliy modeli

4. Kadrlar tayyorlash tizimini rivojlantirishning asosiy yo`nalishlari

5. Dasturni ro`yobga chiqarishga doir tashkiliy chora-tadbirlar

O`zbekiston Respublikasining “ Kadrlar tayyorlash Milliy dasturi to`g`risida” gi qonuni. Ushbu dasturning maqsadi – ta`lim soxasini tubdan islox qilish, uni o`tmishdan qolgan mafkuraviy qarashlar va sarqitlardan to`la xalos etish, rivojlangan demokratik [davlatlar darajasida](http://fayllar.org/pedagogik-innovatsiyalarning-bolajak-oqituvchilarning-kpeativ.html), yuksak ma`naviy va axloqiy talablarga javob beruvchi yuqori malakali kadrlar tayyorlash Milliy tizimini yaratishdir.

2.Biologiya ta`lim standartining tarkibiy qismlari. Ta`lim mazmunining tarkibiy qismlari davlat ta`lim standartlarining asosini tashkil etadi. Biologiya Davlat ta`lim standartlari tahlili uning quyidagi tarkibiy qismlardan iboratligini ko`rsatdi:

1. Asosiy qism - ta`lim tarbiya jarayonidan ko`zlangan maqsad va vazifalarni amalga oshirishga imkon beradigan biologik bilim, ko`nikma va malakalarning majmuasi sanaladi. Ta`lim mazmunining asosiy qismi [bilimlar](http://fayllar.org/6-mavzu-bilimlar-ombori-reja-bilimlar-bazalari-tushunchasi-v2.html), faoliyat turlari ko`nikma va malakalardan iborat bo`ladi.

2. Kengaytiruvchi tarkibiy qism o`quvchilarning biologik bilimlari va mustaqil hayotga tayyorgarligini orttirishga imkon beradigan, shaxs yoki guruh qiziqishlarini rivojlantirishga yo`naltirilgan ta`lim mavzuning bir qismi. Bu qism ta`lim mazmunining ijodiy faoliyat tajribalari va qadriyatlar tizimlarini o`z ichiga oladi.

3. Yordamchi qism biologiya kursining mantiqiy strukturasining yaxlitligini ta`minlovchi ta`lim mazmuninining ma`lum bir bo`limi. O`quvchilarning qiziqishlari, istagi va extiyojlari asosida darsdan va sinfdan tashqari tashkil etiladigan mashg`ulotlarning mazmunini tashkil etadi.

4. Qo`shimcha tarkibiy qism o`rta maxsus, kasb-xunar ta`limi muassasalari yo`nalishi va mahalliy xususiyatlarini hisobga olgan holda amalga oshiriladigan ta`lim mazmunining bir qismi.

DTS ning asosiy va kengaytiruvchi tarkibiy qismlari o`zgarmas bo`lib, o`quv fanining asosiy fundamental va amaliy masalalarini yoritadi, yordamchi va qo`shimcha tarkibiy qismlari o`quvchilarning kelgusida egallaydigan mutaxassisliklariga bog`liq holda o`quv fanining o`zgarib turadigan qismi sanaladi.

Biologiya o`quv fanida shakllantiriladigan tushunchalarni uch guruhga ajratish mumkin:

1- Umumbiologik tushunchalar.

2- Morfologik tushunchalar.

3- Kasbga yo`naltiruvchi tushunchalar.

1- Umumbiologik tushunchalar o`z navbatida quyidagi uchta yo`nalishga ajratiladi:

1. Organizm biologik sistema.

2. Ekologik sistemalar.

3. [Organik olam evolyutsiyasi](http://fayllar.org/organik-dunyo-tadqiqotchilari.html)

2-Morfologik tushunchalar ham ikki guruhga ajratiladi:

а) Biologik g`oya, kashfiyot va nazariyalarning tarixi haqidagi tushunchalar. Bu tushunchalar turkumiga evolyutsion nazariya, evolyutsiya dalillari,biogenetik qonun, gen injeneriyasi va biotexnologiyaning rivojlanishiga hissa qo`shgan kashfiyotlar, O`zbekistonda gen injeneriyasi sohasida qo`lga kiritilgan yutuqlar kiradi.

b) Metodologik ya`ni borliqni ilmiy bilish metodlari haqidagi tushunchalar. Biologiya va ekologiyani o`rganishda foydalaniladigan metodlar, o`simlik va hayvon irsiyatini o`zgartirishda, DNK ni bo`laklarga ajratish, rekombinat DNK, transgen o`simlik va gibritsomalar olishda qo`llanilgan metodlar shular jumlasidandir.

3- Kasbga yo`naltiruvchi tushunchalarni uch guruhga ajratish mumkin:

1. Texnologik tushunchalar. [Bu guruhga hujayrada DNK](http://fayllar.org/hujayrada-plastik-almashinuv.html), RNK sintezi, oqsillar biosintezi, genetik injeneriya va biotexnologiyada amalga oshiriladigan jarayonlar, transgen o`simlik va gibridomalar olish, irsiy kasalliklarning gen injenerlik tashxisi biotexnologiyasini ishlab chiqiliganligi xaqidagi tushunchalar misol bo`ladi.

2. Iqtisodiy tushunchalar. Mazkur guruhga sun`iy tanlash yordamida yangi nav, zot, shtammlarni yaratish, [genlarni klonlash](http://fayllar.org/mirzo-ulugbek-nomidagi-ozbekiston-milliy-universiteti-biologiy-v27.html), transgen o`simliklar va hayvonlarning istiqbollari, ulardan xalq xo`jaligida foydalanishdan ko`riladigan foyda asosida shakllantiriladigan tushunchalar kiradi.

3. Tabiatni muhofaza qilishga oid tushunchalar. Respublikamizda tabiatni muhofaza qilish bo`yicha amalga oshirilayotgan tadbirlar va me`yoriy hujjatlar Davlat ta`lim standarti xaqida umumiy tushuncha.

DTS – umumiy o`rta, o`rta maxusu, kasb-xunar va oliy ta`lim mazmuniga xamda sifatiga qo`yiladigan talablarni belgilaydi. DTS bajarish O`zbekiston Respublikasining barcha ta`lim muassasalari uchun majburiydir. Umumiy o`rta ta`limning DTS - o`quvchilar umumta`lim tayyorgarligiga, saviyasiga qo`yiladigan majburiy minimal darajani belgilab beradi. Oliy ta`limning DTS - kadrlar tayyorlash sifatiga, ta`lim mazmuniga qo`yilgan talablar; ta`lim oluvchilar tayyorgarligining zaruriy va yetarli ta`lim muassasalari bitiruvchilariga qo`yilgan malakaviy talablar; o`quv [yuklamasining maksimal xajmi](http://fayllar.org/mustaqil-talim-topshiriqlari-v3.html); ta`lmi muassasalari faoliyati va kadrlar tayyorlash sifatini baxolash tartiblari xamda yo`l-yo`riqlarini belgiladi. Kasb-xunar ta`lim DTS – yo`nalishlar bo`yicha kichik mutaxassislarni tayyorlashning zarur va yetarli mazmuni xamda maqsadlarini aniqlaydi, ta`lim oluvchilarning o`quv yuklamalari xajmi va standart sifatlari nazoratini belgilab beradi.

4.O`quv dasturi haqida tushuncha. Dastur – o`quv predmetining mazmuni, uni taxsil oluvchilar tomonidan o`zlashtirilishining eng maqbul usullari, tartibi, axborot manbalarini o`zida mujassamlashtiruvchi me`yoriy xujjatdir. Maktablarda o`qitiladigan xar bir o`quv fanining mazmuni o`quvchilar bilishi lozim bo`lgan bilimlar, o`zlashtirishi kerak bo`lgan o`quv ko`nikmalar, malakalar yig`indisini ifoda qiluvchi xujjat –o`quv dasturi xisoblanadi. Maktablarda o`qitilgan har bir o`quv fanining mazmuni o`quvchilar bilishi lozim bo`lgan bilimlar, o`zlashtirishi kerak bo`lgan o`quv ko`nikmalar, malakalar yig`indisini ifoda qiluvchi hujjat o`quv dasturi hisoblanadi. Unda o`quv fanini o`qitishdan maqsad, vazifalar, o`quvchilar o`zlashtirish kerak bo`lgan bilimlar, ko`nikmalar kompleksi o`z ifodasini topadi.

4.Biologiya o`quv dasturining tuzilishi. Biologiya kursining o`quv dasturini boshida o`qtirish xati berilgan. Unda biologiya kursining qanday fan ekanligi, u qanday o`quv fanlardan tashkil topganligi ana shu o`quv fanlar mazmunidagi o`zgarishlar qisqacha bayon etilgan. Xususan botanika 5-6 sinflarda, zoologiya 7 sinfda odam va uning salomatligi 8-sinfda, umumiy biologiya o`quv fani 9 sinfda o`qitilishi qayd qilingan.

Biologiya kursining o`qitishga oid metodik ko`rsatmalarda «darsda va sinfdan tashqari mashg`ulotlarda dalillar, xodisalar bilan cheklanmay, asosiy g`oyalar, tushunchalarning o`quvchilar tomonidan puxta va ongli o`zlashtirilishiga e`tiborni qaratish lozimligi qayd qilingan.

Biologiya o`qitishda asosiy g`oyalar bo`lib «Organik olam evolyutsiyasi», «Tirik tabiat tuzilishining turli darajalari», «Organ tuzilishi bilan funksiyasining o`zaro bog`liqligi», «Biologik sistemalarning tabiiy muhit bilan bog`liqligi, o`z-o`zini boshqarishi», «Nazariya bilan amaliyotning o`zaro bog`liqligi» hisoblanadi. Asosiy tushunchalar qatori o`quv dasturiga «Evolyutsion», «Sitologik», «Ekologik» tushunchalar kiritilgan. O`quv dasturidan ko`zlangan yana bir maqsad ta`lim bilan tarbiyaning uyg`unligini amalga oshirishdan iborat. Biologiya o`qitishda o`qitiladigan mavzular mazmuni bilan uzviy bog`liq holda, o`quvchilarning axloqiy, vatanparvarlik, estetik, ekologik, [gigiyenik](http://fayllar.org/ish-joyida-uchraydigan-asosiy-zararli-tasirlar-va-ularga-gigiy.html), iqtisodiy va jinsiy tarbiyasiga ahamiyat berish lozimligi ta`kidlangan. O`quv dasturining metodik tavsiyalarida yana biologiyaning muammoli mavzularini o`qitishda xur fikrlik an`analariga rioya qilish lozimligi, har bir dunyoqarashining o`ziga xos ijobiy tomonlari, kamchiliklari o`quvchilar ongiga yetkazilishi kerakligi aytib o`tilgan. Biologik o`quv mavzularga o`quvchilarning qiziquvchanligini oshirish uchun tabiiy ,tasviriy, dinamik, sxematik ko`rgazmali va audio, video vositalardan ta`lim berish jarayonida samarali foydalanish va o`quvchilar faoliyatini faollashtirish hamda mustaqil bilim olishini tashkil etish maqsadida faollashtiruvchi metodlaridan zamonaviy pedagogik va axborot texnologiyalardan keng foydalanish tavsiya etilgan. O`quv dasturning metodik tavsiyalarida nazariya bilan amaliyotni bog`lash uchun masalalar yechishga xam e`tibor qaratilgan. Shuningdek o`quvchilarning bilimlarini, ko`nikmalarini baholashda reyting usulidan foydalanish to`g`risida ham ma`lumot berilgan. O`quv dasturida botanika o`quv fani uchun 102 soat vaqt ajratilganligi va u 5-6 sinfda, zoologiya o`quv faniga 68 soat vaqt ajratilganligi va u 7-sinfda o`qitilishi, odam va uning salomatligiga 68 soat vaqt ajratilganligi va u 8-sinfda o`qitilishi [va nihoyat](http://fayllar.org/after-all-nihoyat-against-documents.html), 9 sinflarda Umumiy biologiya o`qitilishi ta`kidlanadi.

O`quv dasturida har bir o`quv fani bo`yicha o`qitiladigan asosiy mavzular mazmuni, ularni o`tish uchun kerakli jihozlar keltirilgan. O`quv dasturida ana shu mavzularning qanday dars tiplaridan foydalanib o`qitish kerakligi haqida ham ma`lumotlar berilgan. Bunda oddiy darslardan tashqari qaysi mavzular bo`yicha laboratoriya mashg`ulotlarida amaliy ishlab ekskursiyalar tashkil etish nazarda tutilgan.

**Foydalanilgan adabiyotlar:**

1. Davlat ta`lim standartlari.1999 yil.

2. J.Tolipova, A.T.G`ofurov «Biologiyadan yangi pedagogik texnologiyalar» 2002 y .

3.Yu.N.M.Verzilin, M.Korsunskaya «Biologiya o`qigishning umumiy metodikasi»,«O`qituvchi» 1983 y.

4. Sh.A.Amonashavili, S.NLisenkova va boshqalar «Pedagogik izlanish», «O`qituvchi» 1990Y.

5. A.Zunnunov va boshqalar «O`rta Osiyoda pedagogik fikr tarakkiyotidan lavxalar», «Fan» 1996 y.

6. J.Tolipova, A.T.G`ofurov «Biologiya o`qitish metodikasi» metodik qo`llanma. Akadem litsey va kasb hunar kollejlari uchun. O`qit. 2004 y.